
	Comisia pentru buget, finanţe şi bănci
	
	Bucureşti,      16.04.2008  
Nr. 22/103


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.145/2007 pentru modificarea alin.(4) al art.8 din Ordonanţa Guvernului nr.119/1999 privind controlul intern şi controlul financiar preventiv, cu care comisia noastră a fost sesizată în fond cu adresa Biroului Permanent nr. PL.x 137 din 17 martie 2008.
	PREŞEDINTE,

Aurel Gubandru 

RAPORT

asupra proiectului de Lege pentru aprobarea Ordonanţei 
de urgenţă a Guvernului nr.145/2007 pentru modificarea alin.(4) 
al art.8 din Ordonanţa Guvernului nr.119/1999 privind controlul 
intern şi controlul financiar preventiv
Cu adresa nr. PL.x 137 din 17 martie 2008, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.145/2007 pentru modificarea alin.(4) al art.8 din Ordonanţa Guvernului nr.119/1999 privind controlul intern şi controlul financiar preventiv.
La întocmirea raportului s-a avut în vedere avizul Consiliului Legislativ.
Prezentul proiect de Lege are ca obiect de reglementare eliminarea termenului limită (data aderării României la Uniunea Europeană) referitor la integrarea controlului financiar preventiv în sfera răspunderii manageriale. Aceasta pentru a se evita discontinuităţi în activitatea de control a fondurilor publice provenite din surse interne şi externe şi a se elimina riscurile în gestiunea fondurilor. Consolidarea controlului intern este un proces complex ce nu poate fi finalizat la termene prestabilite.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor: din partea Ministerului Economiei şi Finanţelor domnul secretar de stat Cătălin Doică.
La lucrările comisiei au participat  23  deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 
Proiectul de Lege a fost adoptat de Senat în şedinţa din data de 12 martie 2008.

Proiectul de lege, potrivit art. 75 din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru aprobarea Ordonanţei de urgenţă a Guvernului nr.145/2007 pentru modificarea alin.(4) al art.8 din Ordonanţa Guvernului nr.119/1999 privind controlul intern şi controlul financiar preventiv, în şedinţa din data de 15 aprilie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Aurel Gubandru
	SECRETAR,

Radu Cătălin Drăguş


    Consilier parlamentar

    Bărdiţă Mariana     

